La futbolista burjassotera, Ainhoa Alguacil Amores, jugarà este cap de setmana la final del Campionat Europeu femení de la UEFA
2025-07-24

Les i els esportistes de Burjassot continuen reportant grans noticies i èxits esportius al municipi. En este cas, es tracta de la futbolista Ainhoa Alguacil Amores que, amb tan sols 18 anys, serà part de l’elenc de la selecció espanyola de futbol sub-19 que disputarà este cap de setmana la final del Campionat Europeu Femení de la UEFA.

La migcampista del València CF, formada en les categories inferiors de Les Sitges CF, compta amb el rècord de ser la jugadora més jove en la història del club a debutar en la Primera Divisió Femenina després d’estrenar-se enfront del Llevant UD en un partit al maig de 2022. A més, es va proclamar Campiona del Món en véncer amb Espanya en la Copa Mundial Femenina Sub-17 de 2022.

L’equip espanyol, entrenat per Sonia Bermúdez, es jugarà el títol europeu el dissabte a les 17.00 h contra Països Baixos.